* Aage Fahrenholtz tabte sin første kamp i den indledende runde til den senere bronzevinder fra [[Sydafrika]] [[Harry Isaacs]]. 
* Richard Madsen vandt i den indledende runde over [[George Kelly]] fra [[Irland]], men tabte herefter i turneringens første runde til [[Frankrig|franskmanden]] [[Georges Boireau]]. 
* Den forsvarende olympiske mester fra [[Boksning under sommer-OL 1924|OL i 1924]] Hans Nielsen vandt sin første kamp i turneringens første runde over [[Mathias Sancassiani]] fra [[Luxembourg]] og vandt herefter kvartfinalen med [[David Baan]] fra [[Holland]]. I semifinalen tabte Nielsen til den senere guldvinder [[Carlo Orlandi]] fra [[Italien]]. Nielsen tabte kampen om bronzemedaljen til [[Sverige|svenskeren]] [[Gunnar Berggren]], og fik således ikke medalje. 
* Arne Sande tabte i indledende runde til [[Patrick Lenehan]] fra Irland. 
* Ingvar Ludvigsen tabte i indledende runde til den senere guldvinder [[Piero Toscani]] fra Italien. 
* Michael Michaelsen vandt i turneringens første runde over franskmanden [[Georges Gardebois]], men tabte i næste kamp semifinalen med den senere guldvinder, argentineren [[Arturo Rodríguez Jurado]]. Michaelsen blev dog erklæret vinder af kampen om bronze, da [[Norge|nordmanden]] [[Sverre Sørsdal]] ikke kunne stille op. Michaelsen blev således den eneste danske medaljevinder.
Sport Kultur